CELEX: 62020CN0260
Language: da
Date: 2020-06-11 00:00:00
Title: Sag C-260/20 P: Appel iværksat den 11. juni 2020 af Europa-Kommissionen til prøvelse af dom afsagt af Retten (Syvende Afdeling) den 2. april 2020 i sag T-383/17, Hansol Paper mod Kommissionen

17.8.2020   
            
            
               DA
            
            
               Den Europæiske Unions Tidende
            
            
               C 271/30
            
         
      Appel iværksat den 11. juni 2020 af Europa-Kommissionen til prøvelse af dom afsagt af Retten (Syvende Afdeling) den 2. april 2020 i sag T-383/17, Hansol Paper mod Kommissionen
      (Sag C-260/20 P)
      (2020/C 271/39)
      Processprog: engelsk
      
         Parter
      
      
         Appellant: Europa-Kommissionen (ved J.-F. Brakeland og A. Demeneix, som befuldmægtigede)
      
         De andre parter i appelsagen: Hansol Paper Co. Ltd og European Thermal Paper Association (ETPA)
      
         Appellanten har nedlagt følgende påstande
      
      
                  —
               
               
                  Den appellerede dom ophæves, søgsmålet anlagt i første instans forkastes, og Hansol Paper Co. Ltd tilpligtes at betale sagsomkostningerne.
               
            
                  —
               
               
                  Subsidiært hjemvises sagen til Retten til fornyet behandling, og afgørelsen om sagsomkostningerne i sagen i første instans og i appelsagen udsættes.
               
            
         Anbringender og væsentligste argumenter
      
      Retten annullerede i den appellerede dom Kommissionens gennemførelsesforordning (EU) 2017/763 af 2. maj 2017 om indførelse af en endelig antidumpingtold og endelig opkrævning af den midlertidige told på importen af visse typer letvægtstermopapir med oprindelse i Republikken Korea (1), for så vidt som den vedrører Hansol Paper Co. Ltd.
      Kommissionen har til støtte for sin appel fremsat tre appelanbringender.
      Kommissionen har anført, at Retten:
      
                  —
               
               
                  fordrejede bevismaterialet og fejlfortolkede den retlige ramme for de data, som Kommissionen er berettiget til at støtte sig på for at beregne eksportprisen i henhold til grundforordningens (2) artikel 2, stk. 9,
               
            
                  —
               
               
                  fejlfortolkede reglerne i grundforordningens artikel 2, stk. 1 og 3, for fastsættelse af den normale værdi i tilfælde af manglende salg på hjemmemarkedet, og
               
            
                  —
               
               
                  fejlfortolkede reglerne i grundforordningens artikel 3, da den fastsatte underbudsmargenen i tilfælde af eksport til Unionen gennem forretningsmæssigt forbundne enheder.
               
            
         (1)  EUT 2017, L 114, s. 3.
      
         (2)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT 2016, L 176, s. 21).